CELEX: 32013R1039
Language: hu
Date: 2013-10-24 00:00:00
Title: A Bizottság 1039/2013/EU végrehajtási rendelete ( 2013. október 24. ) a nonánsavnak a 2. terméktípusba tartozó biocid termékekben felhasználható létező hatóanyagként történő jóváhagyásának módosításáról EGT-vonatkozású szöveg

25.10.2013   
            
            
               HU
            
            
               Az Európai Unió Hivatalos Lapja
            
            
               L 283/43
            
         A BIZOTTSÁG 1039/2013/EU VÉGREHAJTÁSI RENDELETE
   (2013. október 24.)
   a nonánsavnak a 2. terméktípusba tartozó biocid termékekben felhasználható létező hatóanyagként történő jóváhagyásának módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:
   
               (1)
            
            
               Az 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK európai parlamenti és bizottsági irányelv (3) I., I.A. vagy I.B. mellékletébe való felvétel lehetősége szempontjából értékelni kell. E jegyzékben szerepel a nonánsav.
            
         
               (2)
            
            
               A 2012/41/EU bizottsági irányelv (4) révén a nonánsav bekerült a 98/8/EK irányelv I. mellékletébe mint a 2. terméktípusban való felhasználásra szánt hatóanyag, ezért az 528/2012/EU rendelet 86. cikkének értelmében az említett terméktípus tekintetében jóváhagyott hatóanyagnak minősül.
            
         
               (3)
            
            
               A nonánsav értékelése a 98/8/EK irányelv 11. cikke (2) bekezdésének megfelelően az irányelv V. mellékletében meghatározott 10. terméktípusban, azaz a falazási anyagok konzerváló szereiben történő felhasználás tekintetében megtörtént. Az értékelés során az építőanyagok helyreállító kezelésére használt, algásodás elleni szerként való felhasználást vizsgálták. Az említett felhasználás jelenleg az 528/2012/EU rendelet V. melléklete szerinti 2. terméktípusba tartozik.
            
         
               (4)
            
            
               A kijelölt referens tagállam, Ausztria az 1451/2007/EK rendelet 14. cikke (4) és (6) bekezdésének megfelelően 2012. április 3-án benyújtotta a Bizottságnak az illetékes hatóság ajánlással ellátott jelentését.
            
         
               (5)
            
            
               A tagállamok és a Bizottság megvizsgálta az illetékes hatóság jelentését. Az 1451/2007/EK rendelet 15. cikke (4) bekezdésének megfelelően a Biocid Termékek Állandó Bizottsága 2013. szeptember 27-én értékelő jelentésben összesítette a vizsgálat eredményeit.
            
         
               (6)
            
            
               A jelentésből kitűnik, hogy az építőanyagok helyreállító kezelésére használt, algásodás elleni szerként felhasznált, nonánsavat tartalmazó biocid termékek várhatóan megfelelnek a 98/8/EK irányelv 5. cikkében megfogalmazott követelményeknek.
            
         
               (7)
            
            
               A nonánsav 2. terméktípusban való felhasználására vonatkozó hatályos jóváhagyás az építőanyagok helyreállító kezelésére használt, algásodás elleni szerként való felhasználás értékeléséből eredő feltételekre nem tér ki, ezért célszerű kiegészíteni a szövegét az említett feltételekkel. Annak érdekében, hogy minden érdekelt fel tudjon készülni a biocid terméktípusok közelmúltban történt újbóli meghatározásából eredő új követelmények teljesítésére, a 2012/41/EU irányelvben eredetileg megadott jóváhagyási időpontot is célszerű módosítani.
            
         
               (8)
            
            
               Mivel az értékelés a nanoanyagokkal nem foglalkozott, az 528/2012/EU rendelet 4. cikkének (4) bekezdése alapján indokolt, hogy a jóváhagyás az ilyen anyagokra ne terjedjen ki.
            
         
               (9)
            
            
               Az ebben a rendeletben foglalt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   A Bizottság jóváhagyja, hogy a nonánsavat a 2. terméktípusba tartozó biocid termékekben – a mellékletében szereplő előírások, új feltételek és új jóváhagyási időpont betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 167., 2012.6.27., 1. o.
   
      (2)  A Bizottság 1451/2007/EK rendelete (2007. december 4.) a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.)
   
      (3)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).
   
      (4)  A Bizottság 2012/41/EU irányelve (2012. november 26.) a 98/8/EK európai parlamenti és tanácsi irányelvnek az annak I. mellékletébe hatóanyagként felvett nonánsav felhasználási körének a 2. terméktípusra való kiterjesztése céljából történő módosításáról (HL L 327., 2012.11.27., 28. o.).
   
      MELLÉKLET
      
                  Közhasználatú név
               
               
                  IUPAC-név
                  Azonosító számok
               
               
                  A hatóanyag minimális tisztasági foka (1)
                  
               
               
                  A jóváhagyás időpontja
               
               
                  A jóváhagyás lejártának időpontja
               
               
                  Terméktípus
               
               
                  Különleges feltételek (2)
                  
               
            
                  Nonánsav, pelargonsav
               
               
                  IUPAC-név: nonánsav
                  EK-sz.: 203-931-2
                  CAS-szám: 112-05-0
               
               
                  896 g/kg
               
               
                  2015. október 1.
               
               
                  2025. szeptember 30.
               
               
                  2.
               
               
                  A termék értékelése során különleges figyelmet kell fordítani a jóváhagyás iránti kérelemben foglalt olyan felhasználásokhoz kapcsolódó expozícióra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Az engedélyezés feltételei:
                  
                              1.
                           
                           
                              Hacsak a termékengedélyezés iránti kérelemben nem bizonyítják, hogy a kockázatok más módon is elfogadható szintre csökkenthetők, az engedély a következő feltételekkel adható meg:
                              
                                          a)
                                       
                                       
                                          Használati utasítás arra vonatkozóan, hogy miként lehet a permetnek való expozíciót a lehető legkisebbre csökkenteni.
                                       
                                    
                                          b)
                                       
                                       
                                          A terméket nem foglalkozásszerűen alkalmazó felhasználók számára való engedélyezés feltétele, hogy a csomagolást úgy alakítsák ki, hogy a felhasználók expozíciója a lehető legkisebb legyen.
                                       
                                    
                        
                              2.
                           
                           
                              Az építőanyagok kültéri helyreállító kezelésére használt, algásodás elleni szerként felhasznált termékek engedélyezése a környezetvédelem érdekében biztonságos munkafolyamatok és megfelelő szervezeti intézkedések meglétéhez kötött.
                           
                        
            
         (1)  Az ebben az oszlopban jelzett tisztaság az 528/2012/EU rendelet 8. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.
      
         (2)  Az 528/2012/EU rendelet VI. mellékletben előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/comm/environment/biocides/index.htm